Ma vas wat baba glo weggeeArgieffoto ŉ Vrou sal na verwagting Maandag in die Palm Ridge-landdroshof verskyn op aanklag van kinderverwaarlosing nadat sy glo haar ses maande oue baba aan ŉ ander vrou gegee het. “Die 34-jarige vrou is Saterdag by Kwefine-hostel in Katlehong in hegtenis geneem nadat lede van die gemeenskap die voorval by die polisie aangemeld het,” het kapt. Mega Ndobe, woordvoerder van die polisie in Gauteng, gesê. Die vrou, wat nou die baba by haar het, het hom na KwaZulu-Natal geneem. “Die polisie sal die baba van KwaZulu-Natal terugbring na Gauteng om hom in ŉ plek van veiligheid te plaas,” het Ndobe bygevoeg.